Komission asetus (EY) N:o 1175/2003, annettu 1 päivänä heinäkuuta 2003, neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta annetun asetuksen (EY) N:o 883/2001 ja viinialan vientitukia koskevan asetuksen (EY) N:o 2805/95 muuttamisesta



Virallinen lehti nro L 164 , 02/07/2003 s. 0008 - 0011



Komission asetus (EY) N:o 1175/2003, annettu 1 päivänä heinäkuuta 2003, neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta annetun asetuksen (EY) N:o 883/2001 ja viinialan vientitukia koskevan asetuksen (EY) N:o 2805/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 63 ja 64 artiklan, sekä katsoo seuraavaa: (1) Euroopan unionin ja Tsekin tasavallan(3) sekä Euroopan unionin ja Slovakian tasavallan(4) välillä on tehty hiljattain kauppasopimukset, joissa otetaan käyttöön muun muassa tiettyjä myönnytyksiä tariffikiintiöiden muodossa tiettyjen maataloustuotteiden osalta ja täydellisenä kaupan vapauttamisena toisten maataloustuotteiden osalta. Viinialalla näihin myönnytyksiin kuuluu 1 päivästä kesäkuuta 2003 sovellettava vientitukien poistaminen. (2) Tsekin ja Slovakian viranomaiset ovat sitoutuneet varmistamaan, että niihin tuodaan ainoastaan sellaisia kauppasopimusten piiriin kuuluvia yhteisötuotteita, joille ei myönnetä mitään vientitukea. Tämän vuoksi olisi muutettava neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta 24 päivänä huhtikuuta 2001 annetun komission asetuksen (EY) N:o 883/2001(5), sellaisena kuin se on viimeksi muutettuna asetuksella (EY) N:o 715/2003(6), 9 artiklan 6 kohta sekä viinialan vientitukien vahvistamisesta ja asetuksen (ETY) N:o 2137/93 kumoamisesta 5 päivänä joulukuuta 1995 annetun komission asetuksen (EY) N:o 2805/95(7), sellaisena kuin se on viimeksi muutettuna asetuksella (EY) N:o 715/2003, 1 artikla. (3) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tuen ennakkovahvistuksen sisältävät, jo myönnetyt vientitodistukset ovat voimassa Tsekkiin ja Slovakiaan vietäessä vain 31 päivään toukokuuta 2003. Asetuksen (EY) N:o 883/2001 4 artiklan 2 kohdassa tarkoitettu vakuus vapautetaan suhteessa käytettyihin määriin. 2 artikla Korvataan asetuksen (EY) N:o 883/2001 liite IV, joka koskee 9 artiklan 6 kohdassa tarkoitettua määräaluekohtaista maiden luetteloa, tämän asetuksen liitteellä I. 3 artikla Korvataan asetuksen (EY) N:o 2805/95 muiden määräpaikkojen määrittelyä koskeva liite tämän asetuksen liitteellä II. 4 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä kesäkuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 2003. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EUVL L 122, 16.5.2003, s. 1. (3) EUVL L 107, 30.4.2003, s. 12. (4) EUVL L 107, 30.4.2003, s. 36. (5) EYVL L 128, 10.5.2001, s. 1. (6) EUVL L 104, 25.4.2003, s. 13. (7) EYVL L 291, 6.12.1995, s. 10. LIITE I "LIITE IV 9 artiklan 6 kohdassa tarkoitettu maiden luettelo määräalueittain Alue 1: Afrikka Angola, Benin, Botswana, Brittiläinen Intian valtameren alue, Burkina Faso, Burundi, Kamerun, Kap Verde, Keski-Afrikan tasavalta, Tsad, Komorit, Kongo (Kongon demokraattinen tasavalta), Kongo (Kongon tasavalta), Norsunluurannikko, Djibouti, Egypti, Päiväntasaajan Guinea, Eritrea, Etiopia, Gabon, Gambia, Ghana, Guinea, Guinea-Bissau, Kenia, Lesotho, Liberia, Libya, Madagaskar, Malawi, Mali, Mauritania, Mauritius, Mayotte, Mosambik, Namibia, Niger, Nigeria, Ruanda, Saint Helena ja siihen kuuluvat alueet, São Tomé ja Príncipe, Senegal, Seychellit, Sierra Leone, Somalia, Sudan, Swazimaa, Tansania, Togo, Uganda, Sambia, Zimbabwe. Alue 2: Aasia ja Oseania Afganistan, Amerikan Oseania, Australian Oseania, Bahrain, Bangladesh, Bhutan, Brunei, Kamputsea, Kiina, Mikronesian liittovaltio, Fidzi, Ranskan Polynesia, Hongkong, Intia, Indonesia, Iran, Irak, Japani, Jordania, Kiribati, Kuwait, Laos, Libanon, Macao, Malesia, Malediivit, Marshallinsaaret, Mongolia, Myanmar, Nauru, Nepal, Uusi-Kaledonia ja siihen kuuluvat alueet, Uusi-Seelanti, Uuden-Seelannin Oseania, Pohjois-Korea, Pohjois-Mariaanit, Oman, Pakistan, Palau, Papua-Uusi-Guinea, Filippiinit, Pitcairn, Qatar, Samoa, Saudi-Arabia, Singapore, Etelä-Korea, Sri Lanka, Syyria, Taiwan, Thaimaa, Itä-Timori, Tonga, Tuvalu, Arabiemiirikunnat, Vanuatu, Vietnam, Wallis ja Futuna, Länsiranta ja Gazan alue, Jemen. Alue 3: Itä-Eurooppa ja IVY-maat Albania, Armenia, Azerbaidzan, Valko-Venäjä, Georgia, Kazakstan, Kirgisia, Latvia, Moldova, Uzbekistan, Venäjä, Tadzikistan, Turkmenistan, Ukraina. Alue 4: Länsi-Eurooppa Andorra, Ceuta ja Melilla, Gibraltar, Färsaaret, Islanti, Liechtenstein, Malta, Norja, Pyhä istuin, San Marino." LIITE II "LIITE Viinialan vientitukien vahvistamisesta annetun asetuksen (EY) N:o 2805/95 muuttamisesta annettuun komission asetukseen (EY) N:o 1574/2002 >TAULUKON PAIKKA> Huom: Tuotteiden koodit ja A-sarjan määräpaikkakoodit annetaan komission asetuksessa (ETY) N:o 3846/87 (EYVL L 366, 24.12.1987, s. 1), sellaisena kuin se on muutettuna. Numeeriset määräpaikkakoodit annetaan komission asetuksessa (EY) N:o 2032/2000 (EYVL L 243, 28.9.2000, s. 14). Muiksi määräpaikoiksi on määritelty seuraavat: W01: Libya, Nigeria, Kamerun, Gabon, Saudi-Arabia, Arabiemiirikunnat, Intia, Thaimaa, Vietnam, Indonesia, Malesia, Brunei, Singapore, Filippiinit, Kiina, Kiinan kansantasavallan erityishallintoalue Hongkong, Etelä-Korea, Japani, Taiwan, Päiväntasaajan Guinea. W02: Kaikki Afrikan mantereen maat lukuun ottamatta seuraavia: Algeria, Marokko, Tunisia, Etelä-Afrikka. W03: Kaikki määräpaikat lukuun ottamatta seuraavia: Afrikka, Amerikka, Australia, Bosnia ja Hertsegovina, Kroatia, Kypros, Israel, Jugoslavian liittotasavalta (Serbia ja Montenegro), Slovenia, Sveitsi, entinen Jugoslavian tasavalta Makedonia, Turkki, Unkari, Bulgaria, Romania, Viro, Liettua, Puola, Tekki ja Slovakia."